ddrg/super_eurlex huggingface dataset:
Úradný vestník L 066 , 11/03/1987 S. 0011 - 0011

Fínske špeciálne vydanie: Kapitola 5 Zväzok 4 S. 0090

Švédske špeciálne vydanie: Kapitola 5 Zväzok 4 S. 0090



Smernica Rady z 2. marca 1987, ktorou sa mení a dopĺňa v súvislosti s pristúpením Španielska smernica 80/987/EHS o aproximácii právnych predpisov členských štátov, vzťahujúcich sa na ochranu zamestnancov v prípade platobnej neschopnosti ich zamestnávateľa (87/164/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na zmluvu o pristúpení Španielska a Portugalska, najmä na jej článok 2 (3) a na priložený akt o pristúpení, najmä na jeho článok 396, so zreteľom na návrh Komisie, keďže článok 1 ods. 2 smernice 80/987/EHS [1] ustanovuje, že členské štáty môžu vo výnimočných prípadoch vylúčiť nároky určitých kategórií zamestnancov z pôsobnosti tejto smernice na základe osobitnej povahy pracovnej zmluvy alebo pracovnoprávneho vzťahu zamestnanca; keďže v zmysle uvedeného ustanovenia Španielske kráľovstvo požiadalo o vylúčenie pracovníkov v domácnosti, ktorých zamestnáva fyzická osoba, z pôsobnosti uvedenej smernice na základe osobitnej povahy ich pracovnoprávneho vzťahu; keďže je preto nutné zmeniť a doplniť prílohu k smernici 80/987/EHS v súlade s pokynmi ustanovenými v prílohe II, kapitola V, bod 4 aktu o pristúpení, PRIJALA TÚTO SMERNICU: Článok 1 S účinnosťou od 1. januára 1986 sa oddiel I prílohy k smernici 80/987/EHS mení a dopĺňa takto: a) po bode "A. GRÉCKO" sa vkladá: "B. ŠPANIELSKO Pracovníci domácností zamestnaní fyzickou osobou."; b) B, C a D sa tým menia na C, D a E. Článok 2 Táto smernica je adresovaná členským štátom. V Bruseli 2. marca 1987 Za Radu predseda P. de Keersmaeker [1] Ú. v. ES L 283, 28.10.1980, s. 23. --------------------------------------------------
Smernica Komisie z 10. februára 1987, ktorá mení a dopĺňa prvú smernicu 80/1335/EHS o aproximácii právnych predpisov členských štátov týkajúcich sa metód analýzy potrebných na kontrolu zloženia kozmetických výrobkov



Úradný vestník L 057 , 27/02/1987 S. 0056 - 0056

Fínske špeciálne vydanie: Kapitola 13 Zväzok 16 S. 0137

Švédske špeciálne vydanie: Kapitola 13 Zväzok 16 S. 0137

CS.ES Kapitola 13 Zväzok 008 S. 268

ET.ES Kapitola 13 Zväzok 008 S. 268

HU.ES Kapitola 13 Zväzok 008 S. 268

LT.ES Kapitola 13 Zväzok 008 S. 268

LV.ES Kapitola 13 Zväzok 008 S. 268

MT.ES Kapitola 13 Zväzok 008 S. 268

PL.ES Kapitola 13 Zväzok 008 S. 268

SK.ES Kapitola 13 Zväzok 008 S. 268

SL.ES Kapitola 13 Zväzok 008 S. 268



Smernica Komisie z 10. februára 1987, ktorá mení a dopĺňa prvú smernicu 80/1335/EHS o aproximácii právnych predpisov členských štátov týkajúcich sa metód analýzy potrebných na kontrolu zloženia kozmetických výrobkov (87/143/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou Komisie 87/137/EHS [2], najmä na jej článok 8 ods. 1, keďže so zreteľom na vedecké a technické údaje sa ukázalo ako nevyhnutné upraviť metódu analýzy na určovanie zinku; keďže smernica Komisie 80/1335/EHS [3] by sa mala preto zmeniť a doplniť; keďže opatrenia ustanovené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku, PRIJALA TÚTO SMERNICU: Článok 1 Kapitola VI v prílohe k smernici 80/1335/EHS sa týmto mení a dopĺňa takto: 1. K bodu 5 sa pridáva nasledujúce: "5.13. Filtračný papier Whatman č. 4 alebo ekvivalentný". 2. K bodu 6.1 sa pridáva nasledujúce: "6.1.1. Zmes sa podľa potreby prefiltruje pomocou vývevy a filtrát sa zachytí. 6.1.2. Extrakcia sa opakuje s ďalšími 50 ml destilovanej vody. Prefiltruje sa a filtráty sa zlúčia." 3. V bode 6.2 sa odkaz na roztok v bode 6.1 nahrádza odkazom na bod 6.1.2. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. júla 1988. Okamžite o tom budú informovať Komisiu. Článok 3 Táto smernica je adresovaná členským štátom. V Bruseli 10. februára 1987 Za Komisiu Grigoris Varfis člen Komisie [1] Ú. v. ES L 262, 27.9.1976, s. 169. [2] Ú. v. ES L 56, 26.2.1987, s. 20. [3] Ú. v. ES L 383, 31.12.1980, s. 27. --------------------------------------------------
Official Journal L 071 , 14/03/1987 P. 0033 - 0033

Finnish special edition: Chapter 3 Volume 22 P. 0240

Swedish special edition: Chapter 3 Volume 22 P. 0240



SMERNICA RADY z 9. marca 1987, ktorou sa mení a dopĺňa príloha smernice 79/117/EHS zakazujúca uvádzať na trh a používať prípravky na ochranu rastlín obsahujúce niektoré účinné látky (87/181/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/117/EHS z 21. decembra 1978 zakazujúcu uvádzať na trh a používať prípravky na ochranu rastlín obsahujúce niektoré účinné látky1, naposledy zmenenú a doplnenú smernicou 86/355/EHS2, najmä na jej článok 6 (3), so zreteľom na návrh Komisie, keďže uvedená smernica stanovuje obsah prílohy, ktorú treba pravidelne meniť a dopĺňať, aby zohľadňovala vývoj vedeckých a technických poznatkov; keďže sa zistilo, že používanie nitrofénu ako prípravku na ochranu rastlín, najmä ako herbicídu, má pravdepodobne škodlivé účinky na zdravie ľudí a zvierat; keďže sa tiež zistilo, že používanie 1,2-dibrómetánu a 1,2-dichlóretánu ako prípravkov na ochranu rastlín, najmä na zadymovanie rastlín a pôdy má pravdepodobne škodlivé účinky na zdravie ľudí a zvierat a zbytočne nepriaznivo pôsobí na životné prostredie, PRIJALA TÚTO SMERNICU: Článok 1 V prílohe smernice 79/117/EHS sa slová: "C. Etylénoxid" nahrádzujú znením: "C. Iné zlúčeniny 1. Etylénoxid" a dopĺňajú sa tieto položky: "2. Nitrofén 3. 1,2-dibrómetán 4. 1,2-dichlóretán". Článok 2 Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do: 1. januára 1988, pokiaľ ide o nitrofén a 1,2-dibrómetán, 1. júna 1989, pokiaľ ide o 1,2-dochlóretán. Bezodkladne o tom informujú Komisiu. Článok 3 Táto smernica je adresovaná všetkým členským štátom. V Bruseli 9. marca 1987 Za Radu predseda M. EYSKENS 1 Ú. v. ES L 33, 8.2.1979, s. 36. 2 Ú. v. ES L 212, 8.2.1986, s. 33.
Official Journal L 273 , 26/09/1987 P. 0040 - 0040

Finnish special edition: Chapter 3 Volume 24 P. 0130

Swedish special edition: Chapter 3 Volume 24 P. 0130



SMERNICA KOMISIE z 9. septembra 1987, ktorou sa tretíkrát mení a dopĺňa príloha smernice Rady 79/117/EHS, ktorou sa zakazuje uvádzanie na trh a používanie prípravkov na ochranu rastlín obsahujúcich určité aktívne látky (87/477/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/117/EHS z 21. decembra 1978, ktorou sa zakazuje uvádzanie na trh a používanie prípravkov na ochranu rastlín obsahujúcich určité aktívne látky1, naposledy zmenenú a doplnenú smernicou 87/181/EHS2, najmä na jej článok 6, keďže vývoj vedeckých a technických znalostí nevyhnutne vyžaduje určité zmeny a doplnky prílohy k smernici 79/117/EHS; keďže sa zdá byť žiadúce zrušiť určitý počet dočasných výnimiek zo zákazu ustanoveného v smernici, pretože teraz sú dostupné menej nebezpečné prostriedky; keďže všetky členské štáty informovali Komisiu, že nemajú v úmysle alebo ďalej nemajú v úmysle využiť tieto výnimky; keďže opatrenia stanovené v tejto smernici sú v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 Príloha k smernici 79/117/EHS sa týmto mení a dopĺňa takto: 1. v časti A, "Zlúčeniny ortuti": a) pod položkou 4, "Alkylzlúčeniny ortuti", text v stĺpci 2 sa nahrádza takto: "Ošetrenie osiva cukrovej repy"; b) pod položkou 5, "Alkoxyalkyl- a arylzlúčeniny ortuti", text v stĺpci 2 sa nahrádza takto: "Ošetrenie osiva obilnín a osiva repy"; 2. v časti B, "Perzistentné chlorované organické zlúčeniny", pod položkou 1, "Aldrin", text položky b) v stĺpci 2 sa mení a dopĺňa vypustením slov "Írsko a". Článok 2 Členské štáty najneskôr do 1. januára 1988 uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 9. septembra 1987 Za Komisiu Frans ANDRIESSEN podpredseda 1 Ú. v. ES L 33, 8.2.1979, s. 36. 2 Ú. v. ES L 71, 14.3.1987, s. 33.
Smernica Rady z 25. júna 1987, ktorou sa mení a dopĺňa smernica 71/316/EHS o aproximácii právnych predpisov členských štátov o spoločných ustanoveniach pre meradlá a metódy metrologickej kontroly



Úradný vestník L 192 , 11/07/1987 S. 0046 - 0047

Fínske špeciálne vydanie: Kapitola 13 Zväzok 16 S. 0145

Švédske špeciálne vydanie: Kapitola 13 Zväzok 16 S. 0145

CS.ES Kapitola 13 Zväzok 008 S. 280

ET.ES Kapitola 13 Zväzok 008 S. 280

HU.ES Kapitola 13 Zväzok 008 S. 280

LT.ES Kapitola 13 Zväzok 008 S. 280

LV.ES Kapitola 13 Zväzok 008 S. 280

MT.ES Kapitola 13 Zväzok 008 S. 280

PL.ES Kapitola 13 Zväzok 008 S. 280

SK.ES Kapitola 13 Zväzok 008 S. 280

SL.ES Kapitola 13 Zväzok 008 S. 280



Smernica Rady z 25. júna 1987, ktorou sa mení a dopĺňa smernica 71/316/EHS o aproximácii právnych predpisov členských štátov o spoločných ustanoveniach pre meradlá a metódy metrologickej kontroly (87/355/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 100, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže príloha II smernice Rady 71/316/EHS z 26. júla o aproximácii právnych predpisov členských štátov o spoločných ustanoveniach pre meradlá a metódy metrologickej kontroly [4], naposledy zmenená a doplnená smernicou 87/354/EHS [5], sa musí doplniť nákresmi rozlišovacích písmen E pre Španielsko, EL pre Grécko a P pre Portugalsko; keďže je tiež potrebné zmeniť a doplniť uvedenú prílohu, aby sa nahradil nákres rozlišovacích písmen IR pre Írsko písmenami IRL, PRIJALA TÚTO SMERNICU: Článok 1 1. Nákresy uvedené v bode 3.2.1 prílohy II k smernici 71/316/EHS sa týmto dopĺňajú rozlišovacími písmenami E, EL a P a rozlišovacie písmená IR sa týmto nahrádzajú písmenami IRL. 2. Modely týchto rozlišovacích písmen sú uvedené nižšie: +++++ TIFF +++++ +++++ TIFF +++++ Článok 2 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 31. decembra 1987. Budú o tom ihneď informovať Komisiu. 2. Členské štáty oznámia Komisii znenie ustanovení vnútroštátneho práva, ktoré prijmú v oblasti, na ktorú sa vzťahuje táto smernica. Článok 3 Táto smernica je adresovaná členským štátom. V Bruseli 25. júna 1987 Za Radu predseda H. De croo [1] Ú. v. ES C 317, 10.12.1986, s. 8. [2] Stanovisko doručené 19. júna 1987 (ešte neuverejnené v úradnom vestníku). [3] Ú. v. ES C 150, 9.6.1987, s. 4. [4] Ú. v. ES L 202, 6.9.1971, s. 1. [5] Ú. v. ES L 192, 11.7.1987, s. 43. --------------------------------------------------
Úradný vestník L 063 , 09/03/1988 S. 0012 - 0012

Fínske špeciálne vydanie: Kapitola 13 Zväzok 17 S. 0035

Švédske špeciálne vydanie: Kapitola 13 Zväzok 17 S. 0035



Smernica Komisie z 22. decembra 1987, ktorou sa mení a dopĺňa smernica 87/94/EHS o aproximácii právnych predpisov členských štátov o postupoch kontroly vlastností, limitov a odolnosti voči výbuchu pri jednozložkových hnojivách typu dusičnanu amónneho s vysokým obsahom dusíka (88/126/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 80/876/EHS z 15. júla 1980 o aproximácii právnych predpisov členských štátov o jednozložkových hnojivách typu dusičnanu amónneho s vysokým obsahom dusíka [1], a najmä na jej článok 8, so zreteľom na smernicu Rady 76/116/EHS z 18. decembra 1975 o aproximácii právnych predpisov členských štátov o hnojivách [2], a najmä na jej článok 9 ods. 2, keďže pre dĺžku a technickú zložitosť smernice Komisie 87/94/EHS [3] – mnohé metódy analýzy a skúšok sú prevzaté z rôznych technologických odborov – a množstvo jazykov, v ktorých sa má dosiahnuť zhoda v znení, sú po prijatí smernice Komisiou potrebné jazykové úpravy a niekoľko technických opráv [4]; keďže táto jazyková úprava a technické opravy si vyžadujú predĺženie lehoty na dosiahnutie súladu s touto smernicou v členských štátoch a odklad dátumu jej vydania; keďže zmeny a doplnky stanovené v tejto smernici sú v súlade so stanoviskom Výboru na prispôsobenie smerníc o odstránení technických prekážok v obchode s hnojivami technickému pokroku, PRIJALA TÚTO SMERNICU: Článok 1 Smernica 87/94/EHS sa mení a dopĺňa takto: V článku 2 ods. 1 sa dátum "31. decembra 1987" nahradí dátumom "30. novembra 1988". Článok 2 1. Členské štáty prijmú opatrenia potrebné na dosiahnutie súladu s touto smernicou do 30. novembra 1988. Ihneď o tom budú informovať Komisiu. 2. Členské štáty oznámia Komisii texty vnútroštátnych právnych predpisov, ktoré prijmú v oblasti spravovanej touto smernicou. Článok 3 Táto smernica je adresovaná členským štátom. V Bruseli 22. decembra 1987 Za Komisiu Cockfield podpredseda [1] Ú. v. ES L 250, 23.9.1980, s. 7. [2] Ú. v. ES L 24, 30.1.1976, s. 21. [3] Ú. v. ES L 38, 7.2.1987, s. 1. [4] Ú. v. ES L 63, 9.3.1988, s. 16. --------------------------------------------------
Úradný vestník L 126 , 20/05/1988 S. 0052 - 0052

Fínske špeciálne vydanie: Kapitola 13 Zväzok 17 S. 0062

Švédske špeciálne vydanie: Kapitola 13 Zväzok 17 S. 0062



Smernica Rady z 3. mája 1988, ktorou sa mení a dopĺňa smernica 74/150/EHS o aproximácii právnych predpisov členských štátov o typovom schválení kolesových poľnohospodárskych alebo lesných traktorov (88/297/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100A, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže je dôležité prijať opatrenia s cieľom progresívneho vytvorenia vnútorného trhu v termíne do 31. decembra 1992; keďže vnútorný trh bude predstavovať oblasť bez vnútorných hraníc, v ktorej je zaručený voľný pohyb tovaru, osôb, služieb a kapitálu; keďže v prílohe II smernice 74/150/EHS [4], naposledy zmenenej a doplnenej smernicou 82/890/EHS [5], je obsiahnutý zoznam častí alebo charakteristík s označením "SD", čo znamená, že sa prijali alebo sa musia prijať smernice spoločenstva; keďže je zbytočné prijať predpisy spoločenstva na niektoré z takýchto častí alebo charakteristiky, pretože sa používajú čoraz menej pri výrobe traktorov alebo sa nahradili inými prístrojmi, ktoré sa od tej doby stali povinnými; keďže spomedzi predpisov spoločenstva, riadiacich udelenie typového schválenia EHS pre traktory, ktoré sa týkajú príslušných častí alebo charakteristík, môžu byť nahradené stanovením o tom, že zodpovedajú podrobnostiam a informáciám poskytovaným výrobcom, PRIJALA TÚTO SMERNICU: Článok 1 V prílohe II k smernici 74/150/EHS sa skratka "SD" uvedená pri položkách 7.3.4, 7.5, 7.6.3 nahrádza skratkou "CONF". Článok 2 1. Členské štáty prijmú opatrenia potrebné na dosiahnutie súladu s touto smernicou do 31. decembra 1988. Bezodkladne o tom informujú Komisiu. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica je adresovaná členským štátom. V Bruseli 3. mája 1988 Za Radu predseda M. Bangemann [1] Ú. v. ES C 88, 3.4.1987, s. 10. [2] Ú. v. ES C 156, 15.6.1987, s. 190 a Ú. v. ES C 94, 11.4.1988, s. 66. [3] Ú. v. ES C 180, 8.7.1987, s. 15. [4] Ú. v. ES L 84, 28.3.1974, s. 10. [5] Ú. v. ES L 378, 31.12.1982, s. 45. --------------------------------------------------
Úradný vestník L 200 , 26/07/1988 S. 0031 - 0031

Fínske špeciálne vydanie: Kapitola 13 Zväzok 17 S. 0105

Švédske špeciálne vydanie: Kapitola 13 Zväzok 17 S. 0105



Smernica Komisie z 22. júna 1988, ktorou sa prispôsobuje technickému pokroku smernica Rady 74/152/EHS o aproximácii právnych predpisov členských štátov o maximálnej konštrukčnej rýchlosti a nákladných plošinách pre kolesové poľnohospodárske alebo lesné traktory (88/412/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schvaľovaní kolesových poľnohospodárskych a lesných traktorov [1], naposledy zmenenej a doplnenej smernicou 88/297/EHS [2], najmä na jej článok 11, keďže vzhľadom k na získané skúsenosti a so zohľadnením súčasného stavu technických poznatkov je teraz možné ustanoviť určité opatrenia smernice Rady 74/152/EHS [3], zmenenej a doplnenej smernicou 82/890/EHS [4], presnejšie a úplnejšie; keďže opatrenia uvedené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti traktorov pre poľnohospodárstvo a lesníctvo, PRIJALA TÚTO SMERNICU: Článok 1 V prílohe k smernici 74/152/EHS sa bod 1.3 nahradzuje takto: "1.3 Pri skúškach musí byť traktor vybavený novými pneumatikami, ktoré majú najväčší valivý polomer uvažovaný výrobcom pre traktor" . Článok 2 1. Od 1. októbra 1988 nesmie žiadny členský štát: - odmietnuť poskytnúť pridelenie typového schválenia ES, vydanie dokumentu uvádzaného v článku 10 ods. 1, posledná zarážka smernice 74/150/EHS alebo poskytnutie vnútroštátneho typového schválenia; alebo - zakázať uvedenie traktorov do prevádzky, pokiaľ maximálna konštrukčná rýchlosť a nakladacie plošiny tohto typu traktora spľňajú opatrenia tejto smernice. 2. Od 1. októbra 1989 členské štáty: - nevydajú dokument uvedený v článku 10 ods. 1 posledná zarážka smernice 74/150/EHS týkajúci sa typu traktora, ktorého maximálna konštrukčná rýchlosť a nakladacie plošiny nezodpovedajú opatreniam tejto smernice, - môžu odmietnuť poskytnúť vnútroštátne typové schválenie, pokiaľ ide o typ traktora, ktorého maximálna konštrukčná rýchlosť a nakladacie plošiny nezodpovedajú tejto smernici. Článok 3 Členské štáty uvedú do účinnosti opatrenia potrebné na dosiahnutie súladu s touto smernicou najneskôr do 30. septembra 1988. Bezodkladne o tom informujú Komisiu. Článok 4 Táto smernica je adresovaná členským štátom. V Bruseli 22. júna 1988 Za Komisiu Cockfield podpredseda [1] Ú. v. ES L 84, 28.3.1974, s. 10. [2] Ú. v. ES L 126, 20.5.1988, s. 52. [3] Ú. v. ES L 84, 28.3.1974, s. 33. [4] Ú. v. ES L 378, 31.12.1982, s. 45. --------------------------------------------------
Úradný vestník L 200 , 26/07/1988 S. 0030 - 0030

Fínske špeciálne vydanie: Kapitola 13 Zväzok 17 S. 0104

Švédske špeciálne vydanie: Kapitola 13 Zväzok 17 S. 0104



Smernica Komisie z 21. júna 1988, ktorou sa prispôsobuje technickému pokroku smernica Rady 75/321/EHS o aproximácii právnych predpisov členských krajín týkajúcich sa riadenia kolesových poľnohospodárskych alebo lesných traktorov (88/411/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [1], naposledy zmenenú a doplnenú smernicou 88/297/EHS [2], najmä na jej článok 11, keďže vzhľadom na získané skúsenosti a súčasný stav vývoja techniky je teraz možné formulovať určité ustanovenia smernice Rady 75/321/EHS [3], v znení smernice 82/890/EHS [4], presnejšie a úplnejšie, keďže opatrenia uvedené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti traktorov pre poľnohospodárstvo a lesníctvo, PRIJALA TÚTO SMERNICU: Článok 1 Príloha smernice 75/321/EHS sa mení a dopĺňa takto: - V bode 2.2.1.2 sa po "V prípade mechanizmu riadenia s posilňovačom" vkladá "ktorý nie je spojený s iným zariadením". - Predposledná veta prvého odstavca bodu 2.2.4.1.1, t. j. "Mechanizmus riadenia a brzdový systém nesmú mať spoločný zdroj energie" , sa nahrádza takto: "Bez toho, aby boli dotknuté ustanovenia smernice 76/432/EHS týkajúce sa bŕzd, ak je medzi hydraulickým mechanizmom riadenia a hydraulickým brzdovým systémom hydraulická väzba a ak sú oba systémy napájané z toho istého zdroja energie, nesmie v prípade zlyhania oboch systémov sila potrebná na uvedenie mechanizmu riadenia do činnosti presiahnuť 40 daN". Článok 2 1. Od 1. októbra 1988 členské štáty nesmú: - odmietnuť, pokiaľ ide o typ traktora, udeliť EHS typové schválenie, odmietnuť vydať doklad podľa článku 10 ods. 1, posledná zarážka, smernice 74/150/EHS, alebo odmietnuť udeliť vnútroštátne typové schválenie, alebo - zakázať uvedenie traktorov do prevádzky, ak mechanizmus riadenia toho typu traktora alebo traktorov je v súlade s ustanoveniami tejto smernice. 2. Od 1. októbra 1989 členské štáty: - nevydajú doklad podľa článku 10 ods. 1, posledná zarážka, smernice 74/150/EHS pre typ traktora, ktorého mechanizmus riadenia nie je v súlade s ustanoveniami tejto smernice, - môžu odmietnuť udeliť vnútroštátne typové schválenie pre typ traktora, ktorého mechanizmus nie je v súlade s ustanoveniami tejto smernice. Článok 3 Členské štáty prijmú ustanovenia potrebné na dosiahnutie súladu s touto smernicou do 30. septembra 1988. Bezodkladne o tom informujú Komisii. Článok 4 Táto smernica je adresovaná členským štátom. V Bruseli 21. júna 1988 Za Komisiu Cockfield podpredseda [1] Ú. v. ES L 84, 28.3.1974, s. 10. [2] Ú. v. ES L 126, 20.5.1988, s. 52. [3] Ú. v. ES L 147, 9.6.1975, s. 24. [4] Ú. v. ES L 378, 31.12.1982, s. 45. --------------------------------------------------